# Over the Rainbow

Over the Rainbow (en català, Sobre l'arc de sant Martí) és una balada escrita per a la pel·lícula de 1939 El màgic d'Oz, guanyadora del Premi Óscar a la millor cançó original. L'autor de la música va ser Harold Arlen i el de la lletra va ser Yip Harburg. Al costat de Cantant sota la pluja (Singing in the Rain), és una de les cançons més representatives del cinema nord-americà.
Especialment escrita per a Judy Garland, la cançó acompanyaria a l'actriu durant tota la seva vida: en totes les seves aparicions públiques se li demanava que la cantés i des de la seva sobtada mort sempre se li ha relacionat amb ella, amb el Setè Art, i la seva lletra i melodia han estat tota una font d'inspiració per a molts.
La cançó ha estat considerada en nombroses ocasions una de les més importants del segle xx, encara que es diu que en el seu moment gairebé va ser eliminada del film. En teoria, la cançó disminuïa el ritme de la pel·lícula, ja que la major part de la música és més enèrgica, en contrast amb aquesta suau melodia. A més, els productors al principi no volien que hi hagués cap cançó en la part en blanc i negre de la pel·lícula. HI ha referències instrumentals a la cançó al llarg del film, fins i tot en la seqüència inicial.
Part de la cançó es va eliminar de la pel·lícula. Hi havia un verset addicional, quan el personatge Dorothy estava tancada en una cambra del castell de la bruixa tot esperant la mort. Un enregistrament d'un assaig va sobreviure i va ser inclosa en la versió anglesa.
Garland va dir: «Over the Rainbow s'ha convertit en part de la meva vida. Simbolitza tan ben els desitjos i somnis de la gent que estic segura que aquest és el motiu pel qual la gent plora quan la sent. L'he cantat centenars de vegades i segueix sent la cançó que porto més a prop del cor.»

## Altres versions de la cançó

Centenars de cantants han gravat o cantat en viu les seves pròpies versions de Over the Rainbow, entre ells:
* Anita Bryant
* Aretha Franklin
* Ariana Grande
* Art Tatum
* Barbra Streisand
* Bruce Dickinson
* Beyoncé
* Céline Dion
* Christina Aguilera Live and My Reflection DVD
* Cliff Richard
* Coque Malla
* Dave Brubeck
* David Bowie
* Deep Purple
* Doris Day
* Edyta Górniak
* Ella Fitzgerald
* Elvis Presley
* Enya (instrumental)
* Erasure
* Eric Clapton
* Eva Cassidy
* Frank Sinatra
* Gene Vincent
* Glee
* Glenn Miller
* Harry Nilsson
* Il Divo
* Israel Kamakawiwo'ole
* Jason Mraz
* Jennifer Hudson
* Jerry Lee Lewis
* Jewel
* Jeff Beck
* Karen
* Katharine McPhee
* Katherine Jenkins
* Kylie Minogue
* Lady Gaga (versió en directe)
* Lea Michele
* Leona Lewis
* Leon Russell
* Louis Armstrong
* Maceo Parker
* Mägo de Oz (CD Belfast + versió instrumental)
* Mandy Patinkin
* Mariah Carey
* Martina McBride
* Matthew Morrison i Mark Salling
* Michael Ball
* Miles Davis
* Nana Mouskouri
* Nina Hagen
* NOFX
* Norah Jones
* Olivia Newton-John
* Paloma San Basilio (en castellà amb lletra de José Luis Perales i en anglès)
* Pasión Vega en 2013 en el cd benèfic del baríton malagueny Carlos Álvarez (Carlos Álvarez i amics)
* Pink (versió en viu en la Premis Oscar de 2014)
* Pink Floyd (versió en viu; només de guitarra)
* Phil Collins
* Plácido Domingo
* Queen
* Ray Charles
* Reel Big Fish
* Kermit the Frog (El Xou dels Muppets amb Alice Cooper)
* Richard Clayderman
* Rita Lee
* Rufus Wainwright
* Russian Red
* Sarah Brightman
* Sarah Vaughan
* Shirley Bassey
* Stan Getz
* Susan Boyle
* Modern Jazz Quartet (àlbum Fontessa)
* The Piano Guys
* The Platters
* Tom Waits
* Tony Bennett
* Tori Amos
* Troye Sivan
* Vera Lynn
* Virginia Maestro
* Willie Nelson

## Referències i notes

* ↑ Roberts, David. British Hit Singles & Albums. 19th. Londres: Guinness World Records Limited, 2006, p. 134. ISBN 1-904994-10-5.
* ↑ Schechter, Scott. Judy Garland: The Day-by-Day Chronicle of a Legend (en anglès). Rowman & Littlefield, 2006, p. 438. ISBN 978-158-979-300-2.
* ↑ Over the Rainbow. Londres: Francis, Day, & Hunter, Ltd..
* ↑ Garland, Judy. «The Wizard of Oz (Decca label)». Arxivat de l'original el 2007-09-26.
* ↑ Enregistrada com a Somewhere over the Rainbow; inclou lletra de la cançó What a Wonderful World)

## Enllaços externs

* Escena de la pel·lícula YouTube
* Versió per Israel IZ Youtube